अमेरिका ने शम्सी एयरबेस खाली करना शुरू किया  
पाकिस्तान ने नाटो हमले में पाकिस्तान के 24 सैनिकों के मारे जाने के बाद अमेरिका को शम्सी हवाई अड्डा खाली करने को कहा था।
अमेरिकी सैनिकों ने पाकिस्तान के शम्सी एयरबेस को खाली करना शुरू कर दिया है। नाटो हमले में पाकिस्तान के 24 सैनिकों के मारे जाने के बाद अमेरिका को शम्सी हवाई अड्डा खाली करने को कहा गया था। इस एयरबेस से अमेरिकी खुफिया एजेंसी सीआईए अफगानिस्तान और पाकिस्तान स्थित आतंकियों के ठिकानों पर ड्रोन हमले करने के लिए इस्तेमाल करते थे।   नाटो हमले का पाकिस्तान में जोरदार विरोध किया जा रहा है जिससे देखते हुए पाकिस्तानी सरकार को यह कदम उठाना पड़ा है।